cyanic-selkie/wikianc huggingface dataset:
கலைக்களஞ்சியம்
சீனா
11 ஆம் நூற்றாண்டளவில் சோங் வம்சத்தின் தொடக்க காலத்தில் தொகுக்கப்பட்ட கலைக்களஞ்சிய ஆக்கமான சோங்கின் பெரிய நான்கு நூல்கள் என்னும் ஆக்கம் அக்காலத்தின் பாரிய அறிவுத்துறை சார்ந்த பணியாகும். இவற்றுள் கடைசி நூல் 1000 தொகுதிகளில் 9.4 மில்லியன் சீன மொழி எழுத்துக்களைக் கொண்டது. சீன வரலாறு முழுவதும் பல கலைக்களஞ்சிய ஆக்குனர்கள் காணப்படுகின்றனர். இவர்களுள் அறிவியலாளரும், அரசியலாளருமான ஷென் குவோ (1031–1095); அரசியலாளரும், கண்டுபிடிப்பாளரும், உழவியலாளரும் ஆன வாங் சென் (1290–1333); சோங் யின்சியாங் (1587–1666) போன்றோர் குறிப்பிடத்தக்கவர்கள்.
மிங் வம்சத்தைச் சேர்ந்த சீனப் பேரரசரான யொங்கிள் என்பவர் யொங்கிள் கலைக்களஞ்சியம் என்னும் கலைக் களஞ்சியம் ஒன்றைத் தொகுப்பித்தார். 1408 ஆம் ஆண்டில் தொகுக்கப்பட்ட இது உலகின் மிகப் பெரிய கலைக்களஞ்சியங்களுள் ஒன்று. இது கையால் எழுதப்பட்ட 11,000 தொகுதிகளையும், 370 மில்லியன் சீன மொழி எழுத்துக்களையும் கொண்டது.
17 – 19 ஆம் நூற்றாண்டுகள்
பிரெஞ்சு மறுமலர்ச்சியின் கலைக்களஞ்சியவியல், மனிதனுக்குத் தெரிந்த எல்லாவற்றையுமே உள்ளடக்கத் தேவையில்லை என்றும், தேவையானவற்றை மட்டுமே உள்ளடக்க வேண்டும் என்னும் அடிப்படையிலும் அமைந்திருந்தது. அவசியமானது எது என்பது பல அளபுருக்களின் (criteria) அடிப்படையில் முடிவு செய்யப்பட்டதனால், வேறுபட்ட அளவுகளைக் கொண்ட கலைக்களஞ்சிய ஆக்கங்கள் உருவாயின. அளபுருக்கள் பெரும்பாலும் ஒழுக்கநெறிகளை அடிப்படையாகக் கொண்டிருந்தன. இந்த அணுகுமுறையினால் கலைக்களஞ்சியவியலாளர்கள் பல சிக்கல்களை எதிர்நோக்கினர். இவற்றுள் எதை உள்ளடக்கக்கூடாது என்று எப்படி முடிவு செய்வது, கட்டமைப்புக்குள் அடக்க முடியாதிருந்த அறிவுத்துறைகளை எவ்வாறு ஒழுங்குபடுத்துவது, புதிதாகக் கண்டுபிடிக்கப்பட்ட அறிவுகளை எவ்வாறு கையாள்வது, முன்னைய அமைப்பில் இவை ஏற்படுத்தக்கூடிய தாக்கங்கள் போன்றவை இத்தகைய சிக்கல்களுக்குள் உள்ளடங்கி இருந்தன.
left|thumb|ஹரிசின் [[லெக்சிக்கன் டெக்னிக்கம், 2 ஆம் பதிப்பின் தலைப்புப் பக்கம், 1708]] இங்கிலாந்தைச் சேர்ந்த மருத்துவரும், மெய்யியலாளருமான சர் தாமஸ் பிரவுண் (Thomas Browne) என்பவர் 1646 ஆம் ஆண்டில் சியூடோடாக்சியா எப்பிடமிக்கா (Pseudodoxia Epidemica) என்னும் கலைக்களஞ்சியத்தை வெளியிட்டார். இவர் தனது கலைக்களஞ்சியத்தை மறுமலர்ச்சிக்காலத்தில் பரவலாகக் கையாளப்பட்ட "படைப்பின் அளவுத்திட்டம்" எனச் சொல்லப்பட்ட ஒரு படிமுறை அமைப்பு முறையில் ஒழுங்கமைத்திருந்தார். இதன்படி, தலைப்புகள் கனிமம், காய்கறி, விலங்குகள், மனிதன், கோள்கள், அண்டம் என்னும் வரிசையில் கீழிருந்து மேலாக அமைந்திருந்தன. பிரவுணின் தொகுப்பு ஐந்து பதிப்புக்களைக் கண்டது. ஒவ்வொரு பதிப்பும் திருத்தப்பட்டும் புதிய தகவல்கள் சேர்த்தும் வெளிவந்தன. கடைசிப் பதிப்பு 1672 ஆம் ஆண்டில் வெளிவந்தது. 17 ஆம் நூற்றாண்டின் பிற்பகுதியிலும், 18 ஆம் நூற்ராண்டின் முற்பகுதியிலும் படித்த ஐரோப்பியர்களுடைய வீடுகளில் காணப்பட்ட இது பல மொழிகளிலும் மொழிபெயர்க்கப்பட்டது.
தற்காலத்தில் மிகவும் பழக்கமான அகரவரிசையில் ஒழுங்குபடுத்தும் முறையை அறிமுகப்படுத்தியவர் ஜான் ஹரிஸ் (John Harris) என்பவராவார். 1704 இல் வெளியிடப்பட்ட இவரது நூலின் தலைப்பு லெக்சிக்கன் டெக்னிக்கம் அல்லது கலைகளுக்கும் அறிவியல்களுக்குமான ஆங்கில அகரமுதலி: கலை தொடர்பான சொற்களை மட்டுமன்றி கலைகளையே விளக்குகிறது. (Lexicon Technicum: Or, A Universal English Dictionary of Arts and Sciences: Explaining not only the Terms of Art, but the Arts Themselves). தலைப்பில் குறிப்பிட்டபடியே கலை மற்றும் அறிவியல் தொடர்பான சொற்களை மட்டுமன்றி கலைகள், அறிவியல்கள் பற்றிய விளக்கங்களையும் இந்நூல் உள்ளடக்கி இருந்தது. வேதியியல் பற்றி சர் ஐசாக் நியூட்டன் எழுதிப் பதிப்பிக்கப்பட்ட ஒரே ஆக்கம் இதன் 1710 ஆம் ஆண்டுப் பதிப்பில் உள்ளது. இது தலைமையாக அறிவியலையே முதன்மைப்படுத்தியது. 18 ஆம் நூற்றாண்டில் "அறிவியல்" என்பதால் புரிந்துகொள்ளப்பட்டவை பற்றி இதன் உள்ளடக்கங்கள் அமைந்திருந்ததோடு, கலைத்துறை மற்றும் நுண்கலைத்துறைகள் சார்ந்த தலைப்புக்களும் இருந்தன. எடுத்துக்காட்டாக சட்டம், வணிகம், இசை போன்ற துறைகள் சார்ந்த தலைப்புக்களில் 1200 பக்கங்கள் வரை இருந்தன. இதைக் கலைக்களஞ்சியம் என்பதைவிடக் கலைக்களஞ்சியத் தன்மை கொண்ட அகரமுதலியாகக் கருதலாம்.
வெளி இணைப்புகள்
*
மாயா (திரைப்படம்)
மாயா 2015ல் வெளிவந்த ஒரு தமிழ் திகில் திரைப்படம். இதனை எழுதி, இயக்கியவர் அஸ்வின் சரவணன். இப்படத்தில் நயன்தாரா முக்கிய கதாபாத்திரத்திலும்,, ஆரி, அம்சத் கான், லட்சுமி பிரியா சந்திரமௌலி ஆகியோர் துணைக் கதாபாத்திரங்களிலும் நடித்துள்ளனர். இப்படம் தெலுங்கில் மயூரி என மொழி மாற்றம் செய்யப்பட்டுள்ளது.
'''படத்தின்நயன்தாரா மாயா மேத்யூஸ் மற்றும் அபாசரா என நடிக்கும் இரண்டு கதாபாத்திரங்களைக் கையாளும் தமிழ் திகில் படம் இது. படத்தின் ஒட்டுமொத்த சஸ்பென்ஸ் தாக்கத்தை வலுப்படுத்தும் பொருட்டு நடிகர் ஆரி படத்தில் வசந்த் மற்றும் அர்ஜுன் ஆகியோரின் திரை கணவர் கதாபாத்திரத்தில் நடிக்கிறார்.'''
'''மாயவனம் குறித்த தனது புதிய அத்தியாயத்திற்காக வர்ணம் பூசும் ஓவியராக வசந்த் (ஆரி) சித்தரிக்கப்படுவதால் படம் தொடங்குகிறது, இது இருட்டில் ஒரு பெண்களை சக்கர நாற்காலியில் காட்டுகிறது. "மாயா" என்று மூன்று முறை அழைத்ததும், ஒரு பேய் தோன்றியதும் நேற்று இரவு தான் பயந்துவிட்டதாக வசந்த் தனது நண்பனிடம் சொல்கிறான். அவரது நண்பர் இதை நம்பவில்லை, அவர் “மாயா” என்ற பெயரை மூன்று முறை உச்சரிக்கிறார். திடீரென்று, வசந்தின் பின்னால் ஒரு பெண்ணின் உருவத்தைப் பார்க்கிறான்.'''
'''வசந்தின் முன்னாள் காதலரின் கணவரான அவரது தலைமை ஆசிரியர் ராம், கேசரினுடன் வசந்த் அறிமுகப்படுத்தப்படுகிறார். மோசமான சிகிச்சையின் பின்னர் இறுதியாக புதைக்கப்பட்ட மனநலம் பாதிக்கப்பட்டவர்களின் வாழ்க்கையை வரைந்த ‘‘ தஞ்சத்தின் பைத்தியம் ’’ குறித்த புத்தகத்தை கேத்தரின் எழுதியுள்ளார்.'''
'''மாயா மேத்யூஸ் என்ற பெண் மீது ஒரு ஃப்ளாஷ்பேக் உள்ளது. அவர் திருமணமான ஒரு பணக்கார பெண், ஆனால் அவருக்கு வேறொரு பெண்ணுடன் ஒரு உறவு இருப்பதை அறிந்து கொள்கிறார். அவள் கர்ப்பமாக இருக்கிறாள் என்று இப்போது அறிகிறாள், எனவே கணவனைக் கொல்ல விஷம் கொடுக்கிறாள். அவளுடைய உறவினர்கள் அவளை ஒரு பெண்ணைப் பெற்றெடுக்கும் புகலிடத்திற்கு அனுப்புகிறார்கள், குழந்தையை காணாமல் போன ஒரு வாரத்திற்குள், அவள் கட்டிடத்திலிருந்து குதித்து இறந்துவிட்டதாக கதை சொல்பவர் தெரிவிக்கிறார். இப்போது மக்கள் அவளுடைய ஆவி சுற்றிக் கொண்டிருப்பதாகவும் மக்கள் கொல்லப்படுவதாகவும் நினைக்கிறார்கள். கதை முன்னேறும்போது, ​​ஒரு நடிகையாக விரும்பும் ஆடிஷனுக்காகக் காத்திருக்கும் அப்சரா என்ற மற்றொரு நயன்தாராவை நாம் அறிந்துகொள்கிறோம். இவருக்கு ஒரு குழந்தை உள்ளது மற்றும் அவரது நண்பர் சுவாதி (லட்சுமி பிரியா சந்திரம ou லி) உடன் வசித்து வருகிறார். அவரது கணவர் அர்ஜுன் ஒரு நடிகர் மற்றும் பிரிந்துவிட்டார். இதற்கிடையில், ஆர் கே ஸ்டுடியோ ஒரு போட்டியை அறிவிக்கிறது, அங்கு ஐ.ஆர்.யு.எல். இன் பிரீமியர் நடைபெறுகிறது, யாராவது படம் பார்த்தால் மட்டும் ரூ .5 லட்சம் வழங்கப்படும்.அவர் படம் பார்க்கும்போது, ​​அவர் திரையில் இறங்கி, மாயா தனது தாயார் என்பதை அறிந்துகொள்கிறார். மாயா குழந்தைக்காக வாங்கிய பொம்மை மற்றும் விலையுயர்ந்த திருமண மோதிரத்துடன் புதைக்கப்பட்டதாக மர்மம் வெளிப்படுகிறது. அப்சரா டைரி மற்றும் பொம்மையைப் பெற்று, திரையில் இருந்து மீண்டும் தியேட்டருக்கு வருவதைக் காண்கிறாள். அர்ஜுன் கதாபாத்திரத்தில் நடித்த வசந்த் என்பதும், மாயா அவருடன் ஐக்கியப்படுவதும் கதை வெளிப்படுத்துகிறது. இப்போது அப்ஸரா, மாயாவின் கதாபாத்திரத்தில் நடிக்க இடைவெளி பெறுகிறார். மாயா பேய் வடிவில் வந்து இயக்குனர் இறந்து விழுகிறார். இயக்குனர் தான் மாயாவை புகலிடம் கொடுத்து கொலை செய்தார். எனவே இயக்குனர் இறுதியாக இறந்துவிட்டார், பேயின் கையில்.'''
'''இந்த படம் ஒரு திகில் திரில்லர் மற்றும் தமிழ் சினிமாவில் சொல்லப்படாத கதையின் தந்திரமான பகுதியை இயக்குனர் அஸ்வின் சரவணன் செய்திருக்கலாம். நயன்தாரா மற்றும் ஆரி ஆகியோரால் நடித்த இந்த படம் முன்னோக்கி நகர்கிறது, படம் முழுவதும் நல்ல சஸ்பென்ஸை வைத்திருக்கிறது. கதை'''
மேற்கோள்கள்
பகுப்பு:2015 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:நயன்தாரா நடித்த திரைப்படங்கள் பகுப்பு:அறிமுக இயக்குநர் திரைப்படங்கள்
ஹெரான்
ஹெரான்கள் என்பவை ஒரு வகைக் கொக்குகள் ஆகும். இவை நீளமான கால்களுடையவை ஆகும். இவை நன்னீர் மற்றும் கடற்கரைப் பகுதிகளில் காணப்படுகின்றன. இவை சிறிய நாரைகளைவிடப் (egret) பெரியவை. இவற்றிற்கு நீண்ட அலகுகள் உள்ளன.
ஹெரான்கள் என்பவை நாரைகள், அரிவாள் மூக்கன்கள் மற்றும் துடுப்புவாயன்கள் குடும்பங்களில் உள்ள பறவைகளைப் போன்றே இருந்தாலும், இவை பறக்கும்போது கழுத்தை உள்ளிழுத்தவாறு பறக்கின்றன. முன்னால் கூறிய வகைகளைப்போல் கழுத்தை நீட்டியவாறு அல்ல. இவற்றின் இறகுகளில் இருந்து தூசி பறக்கிறது.
விளக்கம்
alt=A beige heron with yellow legs and bill stands hunched, its neck hidden in the feathers of the body, on a wire mesh above water.|இடது|thumb|இந்த மஞ்சள் குருகின் கழுத்து முழுமையாக உள்ளிழுக்கப்பட்டு உள்ளது. இவை நீண்ட கால்கள், கழுத்துகள் கொண்ட நடுத்தர-பெரிய அளவுள்ள பறவைகள் ஆகும். இவற்றில் ஆண் பெண் வேறுபாடு (பால் ஈருருமை ) அறிவது கடினம் ஆகும். இக்குடும்பத்தில் சிறிய குருகு தான் மிகச் சிறியது ஆகும். அது வழக்கமாக 30 செமீ (12 அங்குலம்) நீளத்தைக் கொண்டிருக்கும். ஹெரான்களில் மிகப்பெரிய இனம் கோலியத் ஹெரான் ஆகும். இது 152 செமீ (60 அங்குலம்) உயரம் உள்ளது. இவற்றின் கழுத்து S- வடிவத்தில் இருக்கும். பகலாடி ஹெரான்களின் கழுத்து இரவாடி ஹெரான்கள் மற்றும் குருகுகளைவிட நீளமாக இருக்கும். இவற்றின் கால்கள் முடியற்றுக் காணப்படுகின்றன (விதிவிலக்கு ஜிக்சாக் ஹெரான்). இவை பறக்கும்போது கால்களும் பாதமும் பின்னோக்கி நீட்டப்பட்டு இருக்கும்.
வகைப்பாட்டியல்
எலும்புக்கூட்டின் பகுப்பாய்வு, முக்கியமாக மண்டை ஓடு, ஆர்டிடேயை ஒரு பகலாடி மற்றும் ஒரு மாலைநேர/இரவாடி குழுக்கழாகப் பிரிக்கின்றன. இதில் குருகுகளும் அடங்கும். டி. என். ஏ. பகுப்பாய்வுகள் மற்றும் உடல் மற்றும் கைகால்களின் எலும்புகள் மீது அதிக கவனம் செலுத்தும் எலும்பு பகுப்பாய்வுகளிலிருந்து, இந்த குழுவானது தவறானது என தெரியவந்துள்ளது. மாறாக, மண்டை ஓட்டின் உருவ அமைப்பில் உள்ள ஒற்றுமைகள், பகல் மற்றும் இரவு நேர உணவின் வெவ்வேறு சவால்களைச் சமாளிக்க குவிப்பரிணாமத்தை பிரதிபலிக்கின்றன. தற்பொழுது, மூன்று முக்கிய குழுக்களாக இவை வேறுபடுத்தப்படுகிறது. அவை:
இரவு ஹெரான்களை நைக்டிகோராசினே என்ற துணைக் குடும்பமாக பிரிக்கப்படுவதற்கு போதுமான உத்தரவாதம் உள்ளது. இருப்பினும், சில பேரினங்களின் (எ.கா. புடோரைட்சு அல்லது சிரிக்மா) நிலை தற்போது தெளிவாக இல்லை. மேலும் மூலக்கூறு ஆய்வுகள் சிறிய எண்ணிக்கையிலான ஆய்வு செய்யப்பட்ட வகைப்பாட்டியல் பிரிவுகளால் பாதிக்கப்பட்டுள்ளன. குறிப்பாக, துணைக் குடும்பமான அர்டெனினே இடையே உள்ள உறவுகள் தெளிவாக விவரிக்கப்படவில்லை. எனவே இந்த வகைப்பாட்டியல் பிரிவினை தற்காலிக ஏற்பாடாக கருதப்பட வேண்டும். 2008ஆம் ஆண்டு நடத்தப்பட்ட ஒரு ஆய்வு, இந்தக் குடும்பம் பெலேகானிபார்ம்சைச் சேர்ந்தது என்று தெரிவித்தது. இந்த கண்டுபிடிப்புகளுக்கு விடையிறுக்கும் வகையில், பன்னாட்டு பறவையியல் மாநாடு சமீபத்தில் ஆர்டிடே மற்றும் இதன் சகோதர இனக்குழுக்களை தரெசுகியோர்னிதிடேவை சிகோனிபார்ம்சின் முந்தைய வரிசைக்கு பதிலாக பெலகானிபார்ம்சு வரிசையின் கீழ் மறுவகைப்படுத்தியது.
வெளி இணைப்புகள்
பகுப்பு:கொக்குகள்
கிடாரம் உய்யவந்தம்மன் கோயில்
கிடாரம் உய்யவந்தம்மன் கோயில் தமிழ்நாட்டில் இராமநாதபுரம் மாவட்டம், கிடாரம் என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயிலில் உய்யவந்த அம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
1530
ஆண்டு 1530 (MDXXX) பழைய யூலியன் நாட்காட்டியில் சனிக்கிழமையில் துவங்கிய சாதாரண ஆண்டு ஆகும்.
மலயத்துவசனை அழைத்த படலம்
மலயத்துவசனை அழைத்த படலம்  என்பது சிவபெருமானது அறுபத்து நான்கு திருவிளையாடல்களை விளக்கும் பரஞ்சோதி முனிவர் எழுதிய திருவிளையாடல் புராணம் நூலின் மதுரைக் காண்டத்தில் வருகின்ற பத்தாவது படலமாகும்.
படலச் சுருக்கம்
இப்படலம் ஏழுகடல் அழைத்த படலத்தின் தொடர்ச்சியாக அமைந்துள்ளது. மீனாட்சியின் அன்னை காஞ்சனை மாலைக்கு ஏழுகடல்களை வருவத்து தந்தபின், கணவனை இழந்தவள் என்பதால் சாஸ்திரப்படி கணவனுடன் நீராட இயலாமல் இருந்தவளுக்கு சிவபெருமான் சொர்க்கத்திலிருந்து மலயத்துவ பாண்டியனை வருவித்தலை இப்படலம் விளக்குகிறது.
ஆதாரங்கள்
பகுப்பு:திருவிளையாடல்கள்
பாரைப்பட்டி ஊராட்சி
பாரைப்பட்டி ஊராட்சி (Paraipatti Gram Panchayat), தமிழ்நாட்டின் மதுரை மாவட்டத்தில் வாடிப்பட்டி வட்டத்தில் உள்ள  அலங்காநல்லூர் ஊராட்சி ஒன்றியத்தில் அமைந்துள்ளது. இந்த ஊராட்சி, சோழவந்தான் சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2615 ஆகும். இவர்களில் பெண்கள் 1242 பேரும் ஆண்கள் 1373 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
லூயி ஹெரால்டு கிரே
லூயி எரால்டு கிரே (Louis Harold Gray, நவம்பர் 10, 1905 – சூலை 9, 1965)  பிரித்தானிய இயற்பிலாளர் ஆவார். இவர் உயிரினங்களின் மீது கதிர்வீச்சின் தாக்கங்களைக் குறித்து ஆராய்ந்து வந்தார். இவரது ஆய்வின் விளைவாக கதிர் உயிரியல் என்ற துறை உருவானது. இவரது சாதனைகளில் ஒன்றாக கதிர்வீச்சு அளவிற்கான அலகை வரையறுத்தார். அனைத்துலக அலகுகளில் இது இவரது பெயராலேயே கிரே என அழைக்கப்படுகின்றது.
பாரைப்பட்டி ஊராட்சி
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
லூயி ஹெரால்டு கிரே
மேற்சான்றுகள்
பகுப்பு:பிரித்தானிய இயற்பியலாளர்கள் பகுப்பு:கதிர் உயிரியல் பகுப்பு:கதிரியக்க அலகுகள் பகுப்பு:1905 பிறப்புகள் பகுப்பு:1965 இறப்புகள்
பதின்மம்
"பதின்ம எண்" என்னும்போது அது பதின்மக் குறியீட்டு முறையில் எழுதப்படும் எந்த எண்ணையும் குறிக்கலாம். ஆனாலும், பொது வழக்கில், ஒரு எண்ணின் முழு எண் பகுதியிலிருந்து புள்ளியொன்றினால் பிரித்துக் காட்டப்படும் பின்னப் பகுதியையே இவ்வாறு குறிப்பிடுகின்றனர் (எ.கா: 12.64).
பின்னப்பகுதி கொண்ட ஒரு பதின்ம எண்ணானது ஒரு முடிவுறு பதின்ம எண்ணாக (எகா. 15.600) அல்லது ஒரு மீளும் பதின்ம எண்ணாக (எகா. 5.123 144 ) அல்லது முடிவிலா மீளாப் பதின்ம எண்ணாக (எகா. 3.14159265...) அமையும். பதின்ம பின்னங்கள் முடிவுறு பதின்மமாகவும், விகிதமுறு எண்கள் மீளும் பதின்மங்களாகவும், விகிதமுறா எண்கள் முடிவிலா, மீளாப் பதின்மங்களாகவும் இருக்கும்
பதின்மக் குறியீட்டு முறைகள்
உலகில் பல்வேறு பதின்மக் குறியீட்டு முறைகள் உள்ளன. இவற்றுட் சில இன்னும் வழக்கில் உள்ளன. சில அதிகம் பயன்பாட்டில் இல்லை அல்லது வழக்கொழிந்து விட்டன. கிரேக்க எண்கள், எபிரேய எண்கள், உரோம எண்கள், பிராமி எண்கள், சீன எண்கள் என்பவற்றுடன், தற்காலத்தில் ஐரோப்பிய நாடுகள் உட்பட உலகின் பல பாகங்களிலும் வழக்கில் உள்ள இந்திய-அராபிய எண்கள் போன்றவை பதின்மக் குறியீட்டு முறை சார்ந்தவை. உரோம எண்முறையில், பத்தின் மடங்குகளுக்குக் (1, 10, 100, 1000) குறியீடுகள் உள்ளன. அத்துடன், மேற்படி எண்களின் அரைப்பங்கு பெறுமானங்களுக்கும் (5, 50, 500) தனிக் குறியீடுகள் காணப்படுகின்றன. இக்குறியீடுகளைக் குறித்த முறையொன்றைப் பயன்படுத்தி எண்கள் எழுதப்படுகின்றன. பிராமி எண்முறையில் 1-9 வரையான எண்களுக்குத் தனிக் குறியீடுகள் உள்ளன. பத்துக்களைக் குறிக்கும் ஒன்பது எண்களுக்கும் (10-90) குறியீடுகள் உள்ளன. இவற்றுடன் 100 ஐக் குறிக்கவும், 1000 ஐக் குறிக்கவும் இரண்டு குறியீடுகள் காணப்படுகின்றன. சீன முறையிலும், 1-9 வரையிலான எண்களுக்கும், பத்தின் அடுக்குகளுக்கும் குறியீடுகள் இருக்கின்றன. தற்காலத்தில் பத்தின் 72வது அடுக்குவரையிலான எண்களுக்குக் குறியீடுகள் சீன முறையில் காணப்படுகின்றன.
இந்திய-அரபு எண்முறையில், பதின்மக் குறியீடு என்பது, மேற்காட்டியவாறான பதின்ம எண்ணீட்டை (numeration) மட்டும் குறிக்காமல், பதின்மப் பின்னங்களையும் சேர்த்து இடஞ்சார் முறைமூலம் குறிக்கப்படுகின்றது. இடஞ்சார் பதின்ம முறையில், சுழியம் உட்படப் பத்துப் பெறுமானங்களைக் (0, 1, 2, 3, 4, 5, 6, 7, 8, 9 என்பன) கொண்ட குறியீடுகள் பயன்படுகின்றன. இக்குறியீடுகள் இலக்கங்கள் எனப்படுகின்றன. இவற்றைப் பயன்படுத்தி, எந்தவொரு எண்ணையும் எழுத முடியும். எண் எவ்வளவு பெரியது அல்லது எவ்வளவு சிறியது என்பது ஒரு பொருட்டல்ல. பின்னப் பகுதிகளைக் கொண்ட எண்களை எழுதும்போது, இவ்விலக்கங்கள் பதின்மப் பிரிப்பானுடன் பயன்படுகின்றன. இப்பதின்மப் பிரிப்பான் முழுஎண் முடிந்து பின்னப் பகுதி தொடங்கும் இடத்தைக் குறிக்கப் பயன்படுகிறது. பெரும்பாலும் ஒரு புள்ளியே பதின்மப் பிரிப்பானாகப் பயன்படுகிறது. சில நாடுகளில் பதின்மப் பிரிப்பானாக ஒரு காற்பிள்ளியைப் பயன்படுத்துவதும் உண்டு. இதோடு கூட்டல் குறி (+), கழித்தல் குறி (-) ஆகியவையும், எண்ணுக்கு முன்னால் பயன்படுவது உண்டு. கூட்டல் குறி எண் சுழியத்திலும் பெரிது (நேர் எண்) என்பதையும், கழித்தல் குறி, எண் சுழியத்திலும் சிறியது (எதிர் எண்) என்பதையும் குறிக்கின்றன.
இடஞ்சார் குறியீடு, இடங்களை, ஒன்றுகள் (100), பத்துக்கள் (101), நூறுகள் (102), ஆயிரங்கள் (103) போன்ற பத்தின் அடுக்குகளைக் குறிப்பதற்குப் பயன்படுகிறது. ஒரு எண்ணில் உள்ள ஒவ்வொரு இலக்கமும் அவ்விலக்கத்தைக் குறித்த இடத்துக்குரிய பத்தின் அடுக்கால் பெருக்கும்போது கிடைக்கும் பெறுமதிக்குச் சமமாகும். ஒரு எண்ணில் உள்ள ஒவ்வொரு இடமும் அதற்கு வலப்பக்கத்தில் உள்ள இடத்திலும் பத்து மடங்கு கூடிய பெறுமானம் கொண்டது.
பதின்ம பின்னங்கள்
பதின்ம பின்னம் என்பது, பத்தின் அடுக்கைப் பகுதியாகக் கொண்ட பின்னமாகும். பதின்ம பின்னங்கள், பகுதிகளைக் கொண்ட பின்ன வடிவில் அல்லாமல் பதின்மப் பிரிப்பானைப் பயன்படுத்தி, பதின்ம வடிவில் எழுதப்படுகின்றன.
எடுத்துக்கட்டுகள்:
வெவ்வேறு விதமான பதின்மப் பிரிப்பான் குறியீடுகள் வழக்கில் உள்ளன. எடுத்துக்காட்டாக, லத்தீன் அமெரிக்கா மற்றும் பெரும்பாலான ஆசிய நாடுகளில் (.) அல்லது (·) என்ற குறியீடும், ஐரோப்பா உள்ளிட்ட சிலநாடுகளில் (,) என்ற குறியீடும் பயன்பாட்டில் உள்ளது.
ஒரு பதின்ம எண்ணில் பதின்மப் பிரிப்பானுக்கு இடப்க்கம் அமைவது, அவ்வெண்ணின் முழுஎண் பகுதி; வலப்பக்கம் அமைவது அதன் பின்னப்பகுதி ஆகும். ஒரு பதின்ம எண்ணானது பின்னப்பகுதியை மட்டும் கொண்டிருந்தால் (தகு பின்னம் பதின்மப் பிரிப்பானுக்கு இடப்பக்கத்தில் ஒரு பூச்சியத்துடன் துவங்கப்படும். இவ்வாறு எழுதுவதால், பதின்மக் குறியை மற்ற நிறுத்தற்குறிகளிலிருந்து வேறுபடுத்திக் காணமுடியும். குறிப்பாக, அப்பதின்ம எண் ஓர் எதிர்ம எண்ணாக இருக்கும்போது அந்த முழு எண்ணுருவின் குறியையும் அறியமுடியும்.
ஒரு பதின்ம பின்னத்தில் பின்னப்பகுதியின் இறுதியில் நீளும் பூச்சியங்கள் தேவையற்றவை; அவை மதிப்பில்லாதவை. எனினும் ஒரு எண்ணின் துல்லிய மதிப்பின் நம்பக அளவைக் குறிப்பதற்காக அறிவியல், பொறியியல், மற்றும் புள்ளியியலில் இப்பூச்சியங்கள் பயன்படுத்தப்படுகின்றன. எடுத்துக்காட்டாக, 0.080, 0.08 இரண்டும் எண்ணளவில் சமமென்றாலும், அளவீட்டின்போது இரு நூற்றில் ஒரு பங்கு (±0.005) அளவு பிழை இருக்கலாம் என்பதை 0.08 உம், இரண்டாயிரத்தில் ஒரு பங்கு (±0.0005) அளவு பிழை இருக்கலாம் என்பதை 0.080 உம் குறிக்கின்றன.
ஏனைய விகிதமுறு எண்கள்
ஒரு முழுவதுமாகச் சுருக்கப்பட்ட விகிதமுறு எண்ணின் பகுதியானது 2 அல்லது 5 தவிர்த்த பிற பகா எண் காரணிகளைக் கொண்டிருந்தால், அந்த விகிதமுறு எண்ணை ஒரு முடிவுறு பதின்ம பின்னமாக எழுத இயலாது. மாறாக, அதன் பதின்ம பின்னமானது ஒரு முடிவுறு மீள் பதின்மமாக இருக்கும்.
எடுத்துக்காட்டுகள்:
நெடுமுறை வகுத்தல் படிமுறைத் தீர்வின்படி வகுஎண் q கொண்ட ஒரு வகுத்தலில், பூச்சியமற்ற மீதிகளின் எண்ணிக்கை அதிகபட்சமாக q − 1 ஆக இருக்கும் என்ற கருத்தின் விளைவாக, ஒரு விகிதமுறு எண் முடிவுறு அல்லது மீளும் பதின்மமாக அமையும் என்பதைக் காணலாம்.
எடுத்துக்காட்டு: 3⁄7 இன் நெடுமுறை வகுத்தல்:
மறுதலையாக, ஒவ்வொரு மீளும் பதின்மமும் p⁄q என்ற விகிதமுறு எண்ணைக் குறிக்கும்:
ஒவ்வொரு பதின்ம எண்ணின் மீளும் பின்னப் பகுதியானது ஒரு முடிவுறா பெருக்குத் தொடரின் கூடுதலாகவும், அக்கூடுதலின் மதிப்பு ஒரு விகிதமுறு எண்ணாக இருக்கும் என்பதால் ஒவ்வொரு மீளும் பதின்மமும் ஒரு விகிதமுறு எண்ணைக் குறிக்கிறது.
மெய்யெண்கள்
ஒவ்வொரு மெய்யெண்ணுக்கும் ஒரு பதின்ம உருவகிப்பு உள்ளது: இதில்
வெளி இணைப்புகள்
பகுப்பு:எண்கள் பகுப்பு:பின்னங்கள்
சை (பாடகர்)
பார்க் ஜே-சங் என்ற இயற்பெயர் கொண்ட சை (Psy, பிறந்த: டிசம்பர் 31, 1977) இவர் ஒரு தென் கொரியா நாட்டு பாடகர், பாடலாசிரியர் மற்றும் இசை தயாரிப்பாளர். இவர் கங்னம் ஸ்டைல் என்ற பாடலின் மூலம் மிகவும் புகழ்பெற்றார்.
இசைத் தொகுப்புகள்
2001: Psy from the Psycho World! 2002: Ssa2 2002: 3 Mi 2006: Ssajib 2010: PsyFive
பிற தொகுப்புகள்
2005: Remake & Mix 18 Beon (Remix and Cover Album 2006: All Night Stand Live
நீண்ட தொகுப்புகள்
2012: Psy 6 (Six Rules), Part 1 2014: Psy 6 (Six Rules), Part 2
வெளி இணைப்புகள்
பகுப்பு:தென் கொரிய நபர்கள் பகுப்பு:1977 பிறப்புகள் பகுப்பு:இசைக் கலைஞர்கள் பகுப்பு:பாடலாசிரியர்கள் பகுப்பு:வாழும் நபர்கள்
கருவுட்பருனி
கருவுட்பருனி அல்லது நியூக்கிளியோலசு (இலங்கை வழக்கு: புன்கரு, ஆங்கிலம்: nucleolus) என்பது உயிரணுவின் உள்ளே காணப்படும் உயிரணுக் கருவின் உள்ளே மூடும் சவ்வு உறை ஏதும் இல்லாத பருத்த ஒரு அமைப்பு. இதனுள் புரதங்களும், கருக்காடிகளும் உள்ளன. கருவுட்பருனியைச் சுருக்கமாக கருப்பருனி என்றும் அழைக்கலாம். ரைபோசோமிய ஆர்.என்.ஏ இந்த கருவுட்பருனியினுள் படியெடுக்கப்பட்டு உருவாக்கப்படுகின்றது. அதே போல ரைபோசோமிய உட்கூறுகளும் இங்கு உருவாக்கப்படுகின்றன. கருவுட்பருனியை எதிர்மின்னி நுண்நோக்கிகள் வழி காண இயலும். கருப்பருனியின் இயக்கத்தை அறிய உடனொளிர்வு புரதக் குறியீடு (fluorescent protein tagging) பயன்படுத்தலாம். இந்த கருப்பருனி பிறழ்ந்து இயங்க நேரிட்டால் பல நோய்கள் உண்டாகலாம். இந்தக் கருவுட்பருனி உயிரணுக் கருவின் கிட்டத்தட்ட 25 % கனவளவை உள்ளடக்கியிருக்கின்றது.
கருப்பருனியில்தான் ரைபோசோமிய ஆர். என்.ஏ உருவாவதற்குத் தேவையான மரபணுக்கூறுகளைத் தாங்கியிருக்கும் நிறப்புரிகளின் பல்வேறு உட்கூறுகள் (பகுதிகள்) ஒன்று சேர்கின்றன. கருப்பருனியில், உயிரணுக்களின் புரத விளைவிப்பாலை எனக் கூறப்படும் ரைபோசோம் உருவாவதற்குத் தேவையான ரைபோசோமிய ஆர்.என்.ஏ-க்களும், புரதங்களும் உருவாகின்றன. இதனை உயிரணுவின் கருவின் கரு எனலாம்.
அடிக்குறிப்புகளும் மேற்கோள்களும்
பகுப்பு:உயிரணுவியல் பகுப்பு:மூலக்கூற்று உயிரியல்
பாந்த்ரா
பாந்த்ரா (Bandra) இந்தியாவின் மகாராட்டிரா மாநிலத்தின் பெருநகரமும்பை மாநகராட்சியில் அமைந்த பகுதிகளில் ஒன்றாகும். இது மும்பை பெருநகர மாநகராட்சியில், மண்டலம் எண் 3-இல், வார்டு எண் எச் மேற்கில் அமைந்துள்ளது. மும்பை மாவட்டத்தையும் - பாந்தரா நகரத்தையும் பிரிக்கும், மித்தி ஆற்றின் கரையில், மும்பை புறநகர் மாவட்டத்தில் பாந்த்ரா நகரம் அமைந்துள்ளது. பாந்திரா நகரம், கிழக்கு பாந்திரா மற்றும் மேற்கு பாந்திரா என இரண்டாக பிரிக்கப்பட்டுள்ளது. மகாராட்டிராவில் மும்பை, புனே நகரகளுக்கு அடுத்து இந்நகரம் மூன்றாவது பெரிய வணிக மையமாக உள்ளது.
அருகமைந்த பகுதிகள்
பாந்திரா நகரம் மித்தி ஆற்றாங்கரையில் உள்ளது. பாந்தரா நகரத்திற்கு அருகே தாராவி, கர், குர்லா, மாகிம், சாந்தகுரூஸ் பகுதிகள் உள்ளது.
போக்குவரத்து
பாந்திரா கிழக்கில் இரயில்வே நிலையம் உள்ளது. பாந்திரா-வொர்லி கடற்பாலம் பாந்திராவையும், மத்திய மும்பையையும் இணைக்கிறது.
மேற்கோள்கள்
மும்பை பெருநகரப் பகுதி பகுப்பு:மும்பை புறநகர் மாவட்டம்
உத்திரப் பிரதேசத்தின் சுற்றுலா மையங்கள்
உத்திரப் பிரதேசம் இந்தியாவின் வடபகுதியில் அமைந்துள்ளது. இமயமலையின் அடிவாரத்தில் அமைந்துள்ள மாநிலம் இது. அருகில் இந்தியத் தலைநகரான டில்லியைக் கொண்டுள்ளது. இந்தியச் சுற்றுலாவின் முக்கியமான அம்சமாகிய தாஜ்மகால் இம்மாநிலத்தில் அமைந்துள்ளது. இம்மாநிலத்தின் கலாச்சாரம் மற்றும் வரலாற்றுச் சிறப்புகள் இம்மாநிலத்தை சுற்றுலாவில் தனி இடத்தைப் பெறுகின்றன. மதுரா, பிருந்தாவனம், கிருஷ்ண ஜென்மபூமி, அயோத்தி, ராம ஜென்மபூமி, வாரணாசி போன்ற ஆன்மீகத் தலங்களைக் கொண்டது இம்மாநிலம்.
ஆக்ரா
17 ஆம் நூற்றாண்டைச் சேர்ந்த தாஜ்மகால் இங்கு அமைந்துள்ளது. ஒவ்வொரு வருடமும் 25 லட்சம் பார்வையாளர்கள் இதைக் கண்டுகளிக்கின்றனர். இங்கு பதேபூர் சிக்ரி, அக்பர் டூம், இத்மத்-உத்-துவாலா, ஆக்ரா கோட்டை போன்றவை இங்கு அமைந்துள்ளன.
கும்பமேளா
அலகாபாத் நகரின் கங்கை நதிக்கரையில் ஒவ்வொரு வருடமும் சாதுக்கள் மகாமேளா அன்று தங்களின் ஆன்மீக பிரார்த்தனைக்காக‌ குழுமுவர். இதுவே ஒவ்வொரு 12 வது ஆண்டும் கும்ப மேளா என நடைபெறும். கும்பமேளா அன்று அதிக அளவில் துற‌விகள் குழுமுவர்.
புகைப்படங்கள்
ஆக்ரா
பகுப்பு:உத்தரப் பிரதேசம் பகுப்பு:இந்தியச் சுற்றுலாத் தலங்கள்
ஆச்சன் லகுவர் கேடய ஆந்தை
ஆச்சன் லக்வர் சீல்டு புறா என்பவை ஆடம்பரப் புறா வகையைச் சேர்ந்த புறா ஆகும். இவை பல ஆண்டுகள் தேர்ந்தெடுத்த இனப்பெருக்க முறையால் உருவாயின. ஆச்சன் லக்வர் சீல்டு அவுல் மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும்.
இராஜீவ்காந்தி பொறியியல் கல்லூரி
இராஜீவ்காந்தி பொறியியல் கல்லூரி (Rajiv Gandhi College of Engineering), என்பது தமிழ்நாட்டின் திருப்பெரும்புதூரில் 30 ஏக்கர் பரப்பளவில் ஏ.ஐ.சி.டி.இ.இ.யின் அங்கீகாரத்துடன் சென்னை அண்ணா பல்கலைக் கழகத்தின் ஒப்புதல் பெற்ற ஒரு பொறியியல் கல்லூரியாகும்.
2002 ஆம் ஆண்டில் பி.இ (உயிர் வேதியியல் பொறியியல்) அறிமுகப்படுத்திய முதல் சுயநிதிக் கல்லூரி மற்றும் எண்ணெய் மற்றும் இயற்கை எாிவாயு மற்றும் ஆபென்கிகடல்ற்றின் தொழில்நுட்ப ஆதரவுடன், தென் இந்தியாவில் பி.டெக் (பெட்ரோலியம் என்ஜினீயரிங்) அறிமுகப்படுத்திய முதல் நிறுவனம் இது ஆகும்.
மேற்கோள்கள்
பகுப்பு:காஞ்சிபுரம் மாவட்ட பல்கலைக்கழகங்களும் கல்லூரிகளும் பகுப்பு:தமிழ்நாட்டு பொறியியல் கல்லூரிகள்
சிறுமுளை ஊராட்சி
சிறுமுளை ஊராட்சி (Sirumulai Gram Panchayat), தமிழ்நாட்டின் கடலூர் மாவட்டத்தில் உள்ள மங்கலூர் வட்டாரத்தில் அமைந்துள்ளது. இந்த ஊராட்சி, திட்டக்குடி சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2098 ஆகும். இவர்களில் பெண்கள் 1058 பேரும் ஆண்கள் 1040 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஊமைத்துரை (திரைப்படம்)
ஊமைத்துரை 1988 இல் வெளிவந்த தமிழ்த் திரைப்படமாகும். தியாகராஜன் நடித்த இப்படத்தை கே. ஜி. ராஜசேகரன் இயக்கினார்.
வெளி இணைப்புகள்
பகுப்பு:1988 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள்
மேளா சிகார்
thumb| கெடா முறையில் யானை பிடிப்பு மேளா சிகார் (Mela shikar) என்பது காட்டு யானைகளை சிறைப்பிடிப்பதற்காகப் பிடிக்கும் ஒரு பாரம்பரிய முறையாகும். இந்த முறைகள் பர்மா, தாய்லாந்து, வியட்நாம், லாவோசு மற்றும் கம்போடியா மற்றும் இந்தியாவில் அசாமில் பயன்படுத்தப்படுகின்றன. கூங்கி எனப்படும் பயிற்சி பெற்ற யானையின் முதுகில் இருந்து காட்டு யானையை வதைப்பது இந்த செயல்முறையை உள்ளடக்கியது. இந்த நடைமுறை இந்தியாவின் வடகிழக்குப் பகுதியில், குறிப்பாக அசாமில் பரவலாக உள்ளது, மேலும் இது பண்டைய இந்தியாவில் காணப்பட்ட முறைகளில் ஒன்றாகும். மற்ற பாரம்பரிய யானை பிடிப்பு முறைகள் பின்வருமாறு: கெடா, பைல் சிகார், பொறி, குழி முறை மற்றும் ஆண் யானையை கவர்ந்திழுக்க ஒரு பெண் கூங்கியைப் பயன்படுத்தி ஏமாற்றுதல். மேளா சிகார் துர்கா பூஜைக்குப் பிறகு மற்றும் பிஹுவின் போது என்றவாறு ஆண்டுக்கு இரண்டு முறை ஏற்பாடு செய்யப்பட்டது.
முறை
மேளா சிகாருக்கு ஒரு திறமையான யானைப்பாகன் அல்லது ஃபாண்டியின் சேவைகள் தேவையாகும். அவரது திறமைகளுக்காக நன்கு மதிக்கப்படும் ஃபாண்டி, மற்றொரு யானைப்பாகன் உதவியாளருடன் வருகிறார். வடகிழக்கு இந்தியாவின் நாட்டுப்புறக் கதைகளில் ஃபாண்டிஸ் இடம்பெறுகின்றனர். 1977 ஆம் ஆண்டு முதல், யானைகளைப் பிடிப்பதற்கான மற்ற அனைத்து முறைகளும் சட்டவிரோதமானது, ஆனால் 1977 சட்டத்திற்கு முன்பு, அசாமில் மட்டும் ஆண்டுக்கு 300 முதல் 400 யானைகள் வரை பிடிப்பதற்கு மேளா சிகார் பயன்படுத்தப்பட்டது.
மூன்று வெவ்வேறு காரணங்கள் மேளா சிகார் முறையை பாதுகாப்பான ஒன்றாக ஆக்குகின்றன.
சட்ட சிக்கல்கள்
1977 ஆம் ஆண்டுக்கு முன், யானைகள் வனவிலங்கு பாதுகாப்புச் சட்டத்தின் அட்டவணை-II (பகுதி-I) இன் கீழ் இருந்தன, இது யானைகளுக்கு "சிறப்பு விளையாட்டு" என்ற தகுதியை வழங்கியது. இவ்வாறான உரிமத்தின் கீழ் அவற்றைக் கொல்லலாம், கைப்பற்றலாம் அல்லது வணிக ரீதியாக வர்த்தகம் செய்யலாம். 1977 ஆம் ஆண்டில், யானை பிடிப்பது சட்டவிரோதமானது என்று சட்டத்தின் அட்டவணை-I இன் கீழ் கொண்டுவரப்பட்டது. இந்தத் தடையானது சிறப்புப் பயிற்சி பெற்ற யானைப்பாகர்கள் அல்லது ஃபாண்டிகளின் வரிசை படிப்படியாக அழிந்து போக வழிவகுத்தது.
யானைகள் திட்ட முன்னாள் இயக்குநரும், மூத்த வனப் பணி அதிகாரியுமான எஸ்.எஸ்.பிஷ்ட் கூறுகையில், '' வனப் பாதுகாப்புச் சட்டத்தின் 12ஆவது பிரிவின்படி, மக்கள் தொகைக் கட்டுப்பாடு மற்றும் அறிவியல் ஆய்வு மையத்தால் மட்டுமே யானைகளைப் பிடிக்க அனுமதி வழங்க முடியும். கடந்த முறை 80 களில் அசாமுக்கு இதுபோன்ற அனுமதி வழங்கப்பட்டது.
ஃபாண்டிஸ் மீதான 1977 சட்டத்தின் விளைவு
இந்தத் தடையால் பல பாந்திகள் வேலையில்லாமல் வீடற்றவர்களாக உள்ளனர். அவர்களின் சிறப்புத் திறன்களைக் கொண்டு வாழ்க்கைக்காக சம்பாதிப்பது தடைசெய்யப்பட்டதால், அவர்கள் தினசரி ஊதியம் பெறுபவர்கள் போன்று கிடைத்த கூலி வேலைகளைச் செய்ய வேண்டியிருந்தது. அசாம்-அருணாச்சல எல்லைக்கு அருகில் உள்ள 13 கிராமங்களில் 1000 குடும்பங்களை அரசு குடியமர்த்தியது. 2006 ஆம் ஆண்டில், குடியிருப்பாளர்கள் வெளியேற்றப்பட்டனர், அவர்களின் வீடுகள் புல்டோசர் கொண்டு இடிக்கப்பட்டன அல்லது எரிக்கப்பட்டன, மேலும் சில குடியிருப்பாளர்கள் உடல் ரீதியாக தாக்கப்பட்டனர். அப்போதிருந்து, காடு கிராமங்களை மீட்டெடுத்தது.
புனர்வாழ்வு
சோடோவ் ஆக்சாம் ஹடி பாண்டோ சோன்மிலான் யூனியன் என்ற அமைப்ழு, வேலையில்லாத ஃபாண்டிகளின் மறுவாழ்வுக்காக பாடுபடும் ஒரு அமைப்பின் படி, 1972 முதல் 37 பாண்டிகளுக்கு மட்டுமே அரசாங்கத்தால் வேலை வழங்கப்படுகிறது. லக்கிம்பூர் துணை ஆணையர் ஜெயந்த் நர்லிகர் கூறுகையில், மாவட்டத்தில் சுமார் 170 குடும்பங்களுக்கு பணம் மற்றும் நிலம் வழங்கப்பட்டுள்ளது.
1910
1910 (MCMX) ஒரு சனிக்கிழமையில் ஆரம்பமான ஒரு சாதாரண கிரிகோரியன் ஆண்டாகும்.
1910 நாட்காட்டி
பகுப்பு:1910
1901 – 1950
1474
1474 (MCDLXXIV) பழைய யூலியன் நாட்காட்டியில் ஒரு சனிக்கிழமையில் ஆரம்பமான ஒரு சாதாரண ஆண்டாகும்.
வடபுதுப்பேட் ஊராட்சி
வடபுதுப்பேட் ஊராட்சி (Vadapudupet Gram Panchayat), தமிழ்நாட்டின் திருப்பத்தூர் மாவட்டத்தில் உள்ள மாதனூர் வட்டாரத்தில் அமைந்துள்ளது. இந்த ஊராட்சி, ஆம்பூர் சட்டமன்றத் தொகுதிக்கும் வேலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3794 ஆகும். இவர்களில் பெண்கள் 1911 பேரும் ஆண்கள் 1883 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருப்பத்தூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கங்காவதி, கர்நாடகா
பொருளாதாரம்
கொப்பள் மாவட்டத்தில் நெல் வேளாண்மை அதிக அளவில் உள்ளதால், கங்காவதி நகரத்தில் அரிசி அறவை ஆலைகள் மிகுந்துள்ளது. மேலும் இங்கு கரும்பு அதிகம் விளைகிறது.
மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, கங்காவதி நகரத்தின் மொத்த மக்கள்தொகை 105,529 ஆகும். அதில் ஆண்கள 52,689 மற்றும் பெண்கள் 52,840 உள்ளனர். ஆறு வயதிற்குட்பட்ட குழந்தைகள் 13,801 ஆகவுள்ளனர். பாலின விகிதம் 1000 ஆண்களுக்கு, 1003 பெண்கள் வீதம் உள்ளது. சராசரி எழுத்தறிவு 75.43% ஆகவுள்ளது. மக்கள்தொகையில் இந்துக்கள் 65.35%, முஸ்லீம்கள் 32.13%, சமணர்கள் 0.66%, கிறித்தவர்கள் 1.30% மற்றும் பிற சமயத்தவர்கள் 0.56% ஆகவுள்ளனர்.
வெளி இணைப்புகள்
பகுப்பு:கர்நாடக மாநிலத்திலுள்ள ஊர்களும் நகரங்களும்
தேசவழமைச் சட்டம்
தேசவழமைச் சட்டம் என்பது ஒல்லாந்தர் ஆட்சிக்காலத்துக்கு முன்னர் யாழ்ப்பாணத்தில் வழங்கிய வழக்கங்களை (customs) அடிப்படையாக வைத்து யாழ்ப்பாண முதலிமாரின் உதவியுடன் ஒல்லாந்தரால் தொகுக்கப்பட்ட ஒரு சட்டம் ஆகும். தேசவழமை என்பதன் பொருள் ஒரு தேசத்தின் வழக்கம் என்பதாகும். மக்களிடையே இதற்கிருந்த பிரபலத்துவம் காரணமாக ஒல்லாந்தரால் இது 1707 ஆம் ஆண்டு எழுத்து மூலமாக்கப்பட்டது.
இலங்கையில் பொதுவான சட்டமான பொதுச் சட்டக் கோவைக்கு மேலதிகமாக உள்ள மூன்று சட்டங்களில் தேசவழமைச் சட்டமும் ஒன்று. ஏனையவை இரண்டும், கண்டிச் சட்டம், இசுலாமியச் சட்டம் ஆகியவையாகும். கண்டிச் சட்டமானது கண்டி வாழ் பெளத்தர்களுக்கும், இசுலாமியச் சட்டமானது இலங்கை வாழ் இசுலாமியர்களுக்கும், தேசவழமைச் சட்டமானது வட மாகாணத்தில் வாழும் மக்களுக்கும் மாத்திரமே இயல்புடையதாகிறது.
வரலாறு
கிபி 1620 ஆம் ஆண்டுக்கு முன்னர், இலங்கையின் வடபகுதியில், தமிழர்களைப் பெரும்பான்மையாகக் கொண்ட தனியான நாடு இருந்தது. இதுவே யாழ்ப்பாண அரசு அல்லது யாழ்ப்பாண இராச்சியம் எனப்படுகின்றது. முடியாட்சி முறையின் கீழ் ஆளப்பட்டுவந்த யாழ்ப்பாண இராச்சியத்தில், சட்டம் ஒழுங்கு முதலியவை எழுத்தில் இல்லாத ஆனால், குறைந்தது மூன்று, நான்கு நூற்றாண்டுகளாகவாவது நடைமுறையில் இருந்து வளர்ந்த ஒரு சட்டமுறை இருந்திருக்கிறது. கி.பி 1620 இல் போத்துக்கீசர் யாழ்ப்பாண இராச்சியத்தைக் கைப்பற்றித் தங்கள் நேரடி ஆட்சியின் கீழ்க் கொண்டுவந்த பின்னரும், அவர்கள், யாழ்ப்பாணத்தின் உள்ளூர் முதலிமார்கள் ஊடாகவே மக்களைக் கட்டுப்படுத்தி வந்தமையால் பழைய நடைமுறைகளே யாழ்ப்பாணத்தில் தொடர்ந்தும் பின்பற்றப்பட்டன.
ஒல்லாந்தர் ஆட்சியில் சட்டவாக்கல்
1658 இல் யாழ்ப்பாணம் போத்துக்கீசரிடமிருந்து ஒல்லாந்தர் கைக்கு மாறியது. எனினும், முன்போலவே, மரபு வழியான விடயங்கள் எல்லாவற்றிலும் பழைய நடைமுறைகளே, அதாவது வழமைகளே பின்பற்றப்பட்டதாகத் தெரிகிறது. 18 ஆம் நூற்றாண்டின் தொடக்கத்தில், யாழ்ப்பாண இராச்சியத்தின் குடிகளைக் கட்டுப்படுத்துவதற்கான சட்டங்களை எழுத்து மூலமாகத் தொகுக்கும் பொறுப்பு, அன்றைய டச்சு ஆளுனர் கோர்னெலிஸ் ஜோன் சைமன்ஸ் (Cornelis Joan Simons) என்பவரால் யாழ்ப்பாணத்தில் திசாவை (Dessave) பதவி வகித்த கிளாஸ் ஈசாக்ஸ் (Class Issaksz) என்பவருக்கு வழங்கப்பட்டது. அவர், யாழ்ப்பாணத்து முதலியார்கள் 12 பேரின் உதவியுடன் நாட்டின் வழமைகளைத் தொகுத்தார். இதுவே தேசவழமைச் சட்டம் எனப்படுகின்றது. ஜூன் 4, 1707 ஆம் ஆண்டில் ஒல்லாந்த அரசினால் யாழ்ப்பாணத்துக்கு உரிய சட்டமாக இது ஏற்றுக்கொள்ளப்பட்டது. இச்சட்டம் டச்சு மொழியில் எழுதப்பட்டுத் தமிழிலும் மொழிபெயர்க்கப்பட்டது.
முக்கிய அம்சங்கள்
கிளாஸ் ஈசாக்ஸ், இத் தொகுப்புக்காகத் தான் எழுதிய முன்னுரையில் இத் தொகுப்பு தொடர்பான பின்வரும் அம்சங்களைக் குறிப்பிட்டுள்ளார்.
ஒல்லாந்தர் உள்ளூர் பிரச்சினைகளில் ஈடுபடாமல் ஆதிக்க வகுப்பின் மூலம் ஆட்சியைக் கட்டுப்படுத்தும் தந்திரத்துக்குமையவே தேசவழமைச் சட்டத்தை அப்போதைய யாழ்ப்பாண ஆதிக்க வகுப்பின் ஆளுமைகளைக் கொண்டு தொகுத்தனர். அதுவரைக்கு தமிழர்கள் எழுதப்பட்ட சட்டம் எதனையும் யாழ்ப்பாணத்தில் பின்பற்றியதாக தெரியவில்லை.
"தேசவழமைச் சட்டத்தின்படி கூட்டு உரிமையாளர்கள், கூட்டு முதுசகத்தார்கள், அயல்காணி உரிமையாளர்கள், வட மாகாணத்தில் தம் காணியை ஈடு வைத்துள்ளவர்கள் விலைப்படும் காணியை வாங்குவதற்கு முதல் உரிமையாளராகின்றனர்".
சொத்துடைமைகள்
தேச வழமைச் சட்டத்தின்படி சொத்துடைமைகள் மூன்று வகையாகப் பிரிக்கப்படுகிறது. அவை முதுசம், சீதனம், தேடிய தேட்டம் ஆகியனவாகும். முதுசொம் என்பது கணவர் வழிவந்த மரபுரிமைச் சொத்தாகும். சீதனம் என்பது மனைவியின் தாய் வழி வந்த மரபுரிமைச் சொத்தாகும். தேடிய தேட்டம் என்பது கணவனும் மனைவியும் தங்கள் மண வாழ்வின் போது தேடிக் கொண்ட சொத்துக்களாகும். ஒரு குடும்பத்தின் புதல்வியர் தாயின் சீதனச் சொத்தையும், புதல்வர் தந்தையின் முதுசொச் சொத்தையும் அடைவர். தேடிய தேட்டமானது புதல்வரிடையேயும் புதல்வியரிடையேயும் சரி சமமாகப் பிரிக்கப்படுகின்றது. இவ்விதம் பரம்பரைச் சொத்தானது கணவனுடனும் மனைவியுடனும் தனித்தனியாக பேணப்படுகிறது.
ஒரு விதவை மறுமணம் செய்யுமிடத்து அவருடைய சீதனச் சொத்தானது அவருடைய இருமண புதல்வியருக்கும் பங்கிடப்படுகின்றது. மனைவியை இழந்தவர் மறுமணம் செய்யுமிடத்து அவருடைய இறந்த மனைவியின் சீதனச் சொத்துக்களை அம்மனைவியின் பெண்பிள்ளைகளுக்கும், தனது முதுச சொத்துக்களில் பாதியை அம்மனைவியின் ஆண் பிள்ளைகளுக்கும், தேடிய தேட்டத்தில் பாதியை அம்மனைவியின் எல்லாப் பிள்ளைகளுக்கும் சமமாகப் பிரித்துக் கொடுத்தல் அவசியமாகிறது.
மணமுறிவின் போது பெண்ணுக்குச் சீதனமாக வழங்கப்பட்ட சொத்துக்களனைத்தும் பெண்ணுடன் வருவதுடன் தேடிய தேட்டத்தில் ஐம்பது சதவிகிதமும் அவருக்கு வழங்கப்பட வேண்டும். பெண்ணின் சீதனத்தில் ஆண் செலவு செய்திருப்பின் அத்தொகையும் பெண்ணுக்கு வழங்கப்படல் வேண்டும்.
வெளி இணைப்புகள்
பகுப்பு:இலங்கைப் பண்பாடு
அடில் அகமது
அடில் அகமது (Adil Ahmed),மேனாள் வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 3 முதல்தர துடுப்பாட்டப் போட்டிகளிலும் 2 பட்டியல் அ துடுப்பாட்டப் போட்டிகளிலும் கலந்து கொண்டுள்ளார்.
மேற்கோள்கள்
பகுப்பு:வங்காளதேசத் துடுப்பாட்டக்காரர்கள் பகுப்பு:வாழும் நபர்கள்
சிறிசாந்த்
சாந்தகுமாரன் சிறிசாந்த் (Shanthakumaran Sreesanth ,பிறப்பு: பிப்ரவரி 6 1983), முன்னாள் இந்தியத் துடுப்பாட்ட அணி வீரர் ஆவார்.இவர் இந்திய அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம், பன்னாட்டு இருபது20 ஆகிய வடிவங்களில் விளையாடினார். வலது கை விரைவு வீச்சாளரான இவர் வலது கை இறுதிக்கட்ட மட்டையாளரும் ஆவார். கேரளா மாநிலத் துடுப்பாட்ட அணிகளுக்காக உள்ளூர்ப் போட்டிகளில் விளையாடினார். மேலும் இந்தியன் பிரீமியர் லீக் போட்டிகளில் ராஜஸ்தான் ராயல்ஸ் அணிக்காக விளையாடினார். ராஜஸ்தான் ராயல்ஸ் அணியின் பந்துவீச்சு பயிற்சியாளராக பணிபுரிந்துவருகிறார். இவர் 24 தேர்வுத் துடுப்பாட்டப் போட்டிகளிலும், 51 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இந்தியத் தேசிய அணியினை இவர் 2006 – 2010 ஆண்டுகளில் பிரதிநிதித்துவப் படுத்தியுள்ளார்.
2013 இந்தியன் பிரீமியர் லீக் போட்டிகளில் சூதாட்டத்தில் ஈடுபட்டதால் பன்னாட்டுத் துடுப்பாட்ட அவை இவருக்கு வாழ்நாள் தடைவிதித்தது. பிக் பிக்சர் எனும் திரைப்படத்தில் நடித்துள்ளார்.
ஒருநாள் பன்னாட்டுத் துடுப்பாட்டப் போட்டிகள்
இவரின் அதிகபட்சமான பந்துவீச்சு சராசரியினால் 2014 ஐசிசி உலக இருபது20 போட்டித் தொடரில் விளையாடும் வாய்ப்பினை இழந்தார். இவருக்குப் பதிலாக ஆர் பி சிங் விளையாடும் வாய்ப்பினைப் பெற்றார். பின் அஜித் அகர்கருக்கு காயம் ஏற்பட்டதனால் இவருக்கு அந்தத் தொடரில் விளையாட வாய்ப்பு கிடைத்தது. இங்கிலாந்து துடுப்பாட்ட அணிக்கு எதிரான தொடரில் விளைணியில் இவருக்கு வாய்ப்பு அளிக்கப்பட்டது. பிரவீன் குமாருக்கு காயம் ஏற்பட்டதனால் இவருக்கு வாய்ப்பு கிடைத்தது. இந்தத் தொடரின் முதல் போட்டியில் 5 ஓவர்கள் வீசிய இவர் இலக்கினைக் கைப்பற்றாது 53 ஓட்டங்களை விட்டுக்கொடுத்தார். பின் இறுதிப்போட்ட்டியில் விளையாடிய இவர் 8 ஓவர்கள் வீசிய இவர் இலக்கினைக் கைப்பற்றாது 52 ஓட்டங்களை விட்டுக்கொடுத்தார்
தேர்வுத் துடுப்பாட்டம்
2006 ஆம் ஆண்டில் நடைபெற்ற தேர்வுத் துடுப்பாட்டப் போட்டியில் இவர் அறிமுகமானார். இங்கிலாந்துத் துடுப்பாட்ட அணிக்கு எதிரான தொடரில் சாகீர் கான் தேர்வானார். ஆனால் அவர் காயம் காரணமாக வெளியேற அந்த வாய்ப்பு இவருக்கு கிடைத்தது. நாக்பூரில் நடைபெற்ற முதல் போட்டியில் இவர் 95 ஓட்டங்களை விட்டுக் கொடுத்து நான்கு இலக்குகளைக் கைப்பற்றினார். அந்தப் போட்டியில் இவர் இர்பான் பதானுடன் துவக்க ஓவர்களை வீசினார். மொகாலி அரங்கத்தில் நடைபெற்ற இரண்டாவது துடுப்பாட்டப் போட்டியில் இவர் காயம் காரணமாக வெளியேறினார். ஆனால் மும்பையில் நடைபெற்ற மூன்றாவது போட்டியில் அந்து இலக்குகளையும் மட்டையாட்டத்தில் 29 ஓட்டங்களையும் எடுத்தார். இந்தியத் துடுப்பாட்ட அணி மேற்கிந்தியத் தீவுகளில் சுற்றுப் பயணம் மேற்கொண்டு தேர்வுத் துடுப்பாட்டப் போட்டிகளில் விளையாடியது. அதிலும் இவர் இர்பான் பதானுடன் இணைந்து துவக்க ஓவர்களை வீசினார். அந்தத் தொடரில் முன்னணி வேகப் பந்து வீச்சளராக கவனம் பெற்றார். இரண்டாவது துடுப்பாட்டப் போட்டியில் இவர் காயம் காரணமாக வெளியேறினார். ஆனால் ஜமைக்கா கிங்ஸ்டனில் நடைபெற்ற நான்காவது போட்டியில் 72 ஓட்டங்களை விட்டுக் கொடுத்து ஐந்து இலக்குகளைக் கைப்பற்றினார்.
2006 ஆம் ஆண்டில் இந்தியத் துடுப்பாட்ட அணி தென்னாப்பிரிக்காவில் சுற்றுப் பயணம் மேற்கொண்டு தேர்வுத் துடுப்பாட்டப் போட்டிகளில் விளையாடியது.அதில் ஜோகன்ஸ்பர்க்கில் நடைபெற்ற முதல் போட்டியில் சிறப்பாகச் செயல்பட்டதன் மூலம் பரவலாக அறியப்பட்டார். அதற்கு முன்பாக இந்திய அணி ஒருநாள் போட்டித் தொடரை 4-0 எனும் கணக்கில் இழந்திருந்தது. அந்தப் போட்டியில் 40 ஓட்டங்களை விட்டுக் கொடுத்து 5 இலக்குகளைக் கைப்பற்றினார். இதன் மூலம் தென்னாப்பிரிக்க அணியினை 84 ஓட்டங்களில் ஆட்டன்மிழக்கச் செய்ய உதவினார்.
இந்தியன் பிரீமியர் லீக்
இந்தியன் பிரீமியர் லீக் தொடரில் இவர் கில்கிறிஸ்ட் தலைமையிலான ராஅஸ்தான் ராயல்ஸ் அணி சார்பாக விளையாடினார். 2008 ஆம் ஆண்டில் நடைபெற்ற முதலாம் ஐபிஎல் தொடரில் இவர் அதிக இலக்குகளைக் கைப்பற்றியவர்களின் பட்டியலில் சொஹைல் தன்வீர்க்கு அடுத்த படியாக இரண்டாம் பெற்றார். அத் தொடரின் முடிவில் இவர் 18 இலக்குகளைக் கைப்பற்றினார். 2009 ஆம் ஆண்டில் நடைபெற இரண்டாம் பருவத்தில் இவர் பாதி போட்டிகளில் மட்டுமே விளையாடினார். 2010 ஆம் ஆண்டில் கிங்சு லெவன் பஞ்சாப் அணிக்காகவும், 2011 ஆம் ஆண்டில் கொச்சி அணிக்காகவும் விளையாடினார். 2012 ஆம் ஆண்டில் ராஜஸ்தான் ராயல்ஸ் அணி நிர்வாகம் இவரை ஏலத்தில் எடுத்தது. ஆனால் காயம் காரணமாக அந்தத் தொடரில் ஒரு போட்டியிலும் விளையாடவில்லை. 2013 ஆம் ஆண்டில் இவரை மீண்டும் ராஅஸ்தான் அணி நிர்வாகம் ஏலத்தில் எடுத்தது. ஆனால் சூதாட்டப் புகார் தொடர்பாக அந்த அணி தொடரில் இருந்து நீக்கப்பட்டது.
ப இ20 வாகையாளர் போட்டி
2007 ஆம் ஆண்டில் தென்னாப்பிரிக்காவில் நடைபெற்ற முதலாவது பன்னாட்டு இருபது20 வாகையாளர் போட்டித் தொடரில் இவர் இந்திய அணி சார்பாக தேர்வானார். ஆத்திரேலியத் துடுப்பாட்ட அணிக்கு எதிரான காலிருதிப் போட்டியில் முன்னணி வீரர்களான ஆடம் கில்கிறிஸ்ட் மற்றும் மாத்யூ ஹய்டன் இலக்கினைக் கைப்பற்றினார்.அந்த இலக்கினை வீழ்த்தியதும் அது ஆட்டத்தின் போக்கினை மாற்றியது. அந்தப் போட்டியில் 12 ஓட்டங்களை விட்டுக் கொடுத்து 2 இலக்குகளைக் கைப்பற்றினார். அந்த ஆண்டின் சிறந்த ப இ20 பந்து வீச்சாக இதனை ஈ எஸ் பி என் கிரிக் இன்போ வலைதள ரசிகர்கள் தேர்வு செய்தனர். பாக்கித்தான் துடுப்பாட்ட அணிக்கு எதிரான இறுதிப் போட்டியில் இறுதி இலக்கினை கேட்ச் பிடித்து ஆட்டமிழக்கச் செய்தார்.
வெளியிணைப்புகள்
பகுப்பு:இந்தியத் துடுப்பாட்டக்காரர்கள் பகுப்பு:1983 பிறப்புகள் பகுப்பு:வார்விக்சையர் துடுப்பாட்டக்காரர்கள் பகுப்பு:வாழும் நபர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:கேரள அரசியல்வாதிகள் பகுப்பு:இந்தியத் தேர்வுத் துடுப்பாட்டக்காரர்கள்
மதுரை மையச் சிறை
மதுரை மையச் சிறை (Madurai Central Prison) தமிழ்நாட்டிலுள்ள மதுரையில் அமைக்கப்பட்டுள்ள சிறைச்சாலையாகும். இது 1865-ஆம் ஆண்டில் கட்டப்பட்டது. இங்கு 1252 கைதிகளை வைக்கும் வசதி உள்ளது. இச் சிறைச்சாலை 31 ஏக்கர் பரப்பளவில் அமைந்துள்ளது. இச்சிறையில் பெண் சிறைக் கைதிகளின் வளாகம் உள்ளது. இச்சிறை வளாகத்துள் இந்திராகாந்தி தேசிய திறந்தவெளி பல்கலைக்கழகத்தின் (IGNOU) மையம் உள்ளது. இப்பல்கலைககழகம் நடத்தும் படிப்புகளில் கைதிகள் இலவசமாகச் சேர்த்துக் கொள்ளப்படுகின்றனர் (அதற்கான செலவை அரசாங்கமே ஏற்றுக் கொள்கிறது). அவர்களுக்கான பல்கலைக்கழக இறுதித் தேர்வுகளும் இவ்வளாகத்துள்ளாகவே நடத்தப்படுகின்றன.
இடமாற்றம்
மதுரையிலிருந்து 23 கிலோ மீட்டர் தொலைவில் உள்ள திருவாதவூர் அருகே அமைந்த இடையபட்டி கிராமத்தில் 85 ஏக்கர் நிலத்தில் அனைத்து வசதிகளுடன் மதுரை மத்திய சிறை கட்ட தமிழ்நாடு அரசு ஒப்புதல் வழங்கியுள்ளது. தமிழ்நாடு காவலர் வீட்டு வசதி கழகம் மூலம் கட்டுமான பணி நடக்க உள்ளது. இதற்கான திட்ட அறிக்கை தயாரிக்கும் பணி துவங்கியுள்ளது.
வெளி இணைப்புகள்
பகுப்பு:தமிழகச் சிறைகள் பகுப்பு:மதுரை பகுப்பு:மதுரை மாவட்டம்
உக்கிரபாண்டியன் திருவவதாரப் படலம்
உக்கிரபாண்டியன் திருவவதாரப் படலம் என்பது சிவபெருமானது அறுபத்து நான்கு திருவிளையாடல்களை விளக்கும் பரஞ்சோதி முனிவர் எழுதிய திருவிளையாடல் புராணம் நூலின் மதுரைக் காண்டத்தில் வருகின்ற பதினொன்றாவது படலமாகும்.
ஆதாரங்கள்
பகுப்பு:திருவிளையாடல்கள்
மதுரா விஜயம்
மதுரா விஜயம் 14ம் நூற்றாண்டில் கங்கதேவியால் எழுதப்பட்ட ஒரு சமற்கிருதக் கவிதை நூல். வீர கம்பராய சரித்திரம் என்றும் அழைக்கப்படுகிறது. கங்கதேவியின் கணவர் விஜயநகரப் பேரரசின் இளவரசர் குமார கம்பண்ணர் தென்னகத்தில் படையெடுத்து மதுரை சுல்தானகத்தை வீழ்த்தி மதுரையைக் கைப்பற்றுவதை இந்நூல் விவரிக்கிறது.
வெளியிணைப்புகள்
பகுப்பு:சமசுகிருத இலக்கியம் பகுப்பு:விஜயநகரப் பேரரசு பகுப்பு:சமசுகிருத நூல்கள்
மூவர்கோட்டை
தொழில் முயற்சிகள்
மூவர்கோட்டையில் வேளாண்மைத் தொழில் முதன்மையான தொழிலாக செய்யப்படுகிறது. அதற்கடுத்தாற்படி மீன் வளர்ப்பும், மீன்பிடி தொழிலும் ஆறுகள் குளங்களில் செய்யப்படுகிறன. வேளாண்மைத் தொழிலுக்கு வடவாற்று பாசனத்தையே பெருமளவில் பயன்படுத்துகிறார்கள். அடுத்தாற்போல் ஆழ்குழாய் கிணற்றுப்பாசனமும் செய்யப்படுகிறது. பெருமளவில் நெற் பயிறும், ஆலைக் கரும்பும், கோடைப் பயிராக வேர்கடலையும் பயிரிடப்படுகிறது.
ஆறுகள்
மூவர்கோட்டையின் மேற்கில் வடவாறு ஓடுகிறது, அந்த ஆறானது தெற்கில் திரும்பி கிழக்கு நோக்கி வடுவூர் வழியாக ஓடுகிறது. இவ்வாற்றின் கிளை ஆறுகளாக இலுப்படி வாய்க்கால், செட்டிவாய்க்கால், வடிவாய்க்கால், காட்டு வாய்க்கால் என பிரிந்து மூவர்கோட்டையை வளப்படுத்துகிறது. மூவர்கோட்டையின் நடுவில் எல்.எப் குட்டை ஒன்றும், வயல் வெளியில் பெரிய குளம் ஒன்றும், பெரியகுளம் அருகில் இடுகாடும் அமைந்துள்ளது.
கோயில்கள்
மூவர்கோட்டையில் ஆணைமேல் அழகையனார் கோயில் ஒன்று இருக்கிறது. இந்த கோயில் மூவர்கோட்டை ஊர் மக்களின் மிக முக்கிய கோயிலாகும். இந்த கோயில் சித்திரை பவுர்ணமி அன்று காவடியாட்டம், பால்குடம், அன்னதானம், மொட்டைபோட்டுக்கொள்ளுதல், கலை நிகழ்ச்சிகள் என விழாக்கோலம் பூண்டிருக்கும். வெளியூர்களில் வசிக்கும் மூவர்கோட்டையை சேர்ந்த ஊர் மக்கள் ஒன்றுகூடும் நாளாகவும் இந்த கோயில் திருவிழா அமைந்திருக்கின்றது.
அய்யனார் கோயிலுக்கருகில் பிடாரி அம்மன் கோயிலும், அய்யனார் கோயில் நேர் மேற்கில் வீரனார் கோயிலும் அமைந்துள்ளது. மூவர்கோட்டையின் ஊருக்குள் மேற்கில் காத்தாயி அம்மன் கோயிலும் ஒன்றும், வடக்கில் பிள்ளையார் கோயிலும் ஒன்றும், கிழக்கில் சிவன் கோயிலும் ஒன்றும் காமாச்சி அம்மன் மேடும் அமைந்துள்ளது. தெற்கில் காத்தாயி அம்மனுக்கு புதிய கோயிலும் உருவாக்கப்பட்டுள்ளது.
கல்விச்சாலைகள்
மூவர்கோட்டையின் தெற்கில் எட்டாம் வகுப்பு வரையிலான ஊராட்சி ஒன்றிய மேல்நிலைப் பள்ளியும், மேற்கில் நியாயவிலை கூட்டுறவு பண்டகசாலையும், வடவாற்றாங்கரையில் பொதுப்பணித்துறை அலுவலகமும், வடக்கில் நேரடி நெல் கொள்முதல் நிலையமும், ஊரின் நடுப்பகுதியில் நூலகமும், வடுவூர் அஞ்சல் நிலையத்தின் கிளை அஞ்சலகம் ஒன்றும், அய்யா தந்தை பெரியார் சிலையும், அதன் அருகில் ஊராட்சி அலுவலகமும் அமைந்திருப்பது மூவர்கோட்டையின் சிறப்பாகும்.
பகுப்பு:திருவாரூர் மாவட்டத்திலுள்ள கிராமங்கள்
பழவத்தான்கட்டளை ஊராட்சி
பழவத்தான்கட்டளை ஊராட்சி (Palavathankattalai Gram Panchayat), தமிழ்நாட்டின் தஞ்சாவூர் மாவட்டத்தில் உள்ள கும்பகோணம் வட்டாரத்தில் அமைந்துள்ளது. இந்த ஊராட்சி, கும்பகோணம் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 7839 ஆகும். இவர்களில் பெண்கள் 3901 பேரும் ஆண்கள் 3938 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
உலோகிரி
உலோகிரி (Lohri, குர்முகி: ਲੋਹੜੀ, தேவநாகரி: लोहड़ी) தெற்காசியாவில் பஞ்சாப் பகுதி மக்கள் திருவிழா ஆகும். இதற்கான தோற்றங்கள் பலவாயினும் அவை பஞ்சாபுடன் தொடர்பு கொண்டவையாக உள்ளன. இது முதலில் குளிர்காலக் கதிர்திரும்பும் நாளில் கொண்டாடப்பட்டுள்ளது. இந்நாளில் அவ்வாண்டின் இரவு மிகச் சிறியதாகவும் பகல் மிகப் பெரியதாகவும் அமைகிறது. இது தென்னிந்தியாவில் போகி பண்டிகைக்கு ஒத்திருக்கிறது.
உணவு
மரபாக, எள்ளுருண்டை, கடுகிலைக் கீரை) ஆகியவற்றை கோதுமை கல்லடை (கல் ரொட்டி), முள்ளங்கி, வேர்க்கடலை, வெல்லம் சேர்த்து உண்பர். மரபாக  "வெல்ல எள்ளரிசி"யும் உண்பர்.
பட்டம் விடல்
பஞ்சாபின் சில பகுதிகளில் இந்நாளில் பட்டம் விடப்படுகிறது. வீட்டின் மாடிக்குச் சென்று பலவண்ணங்களிலும் அளவுகளிலும் பட்டங்களைப் பறக்கவிடுகின்றனர்.
வெளி இணைப்புகள்
பகுப்பு:பஞ்சாபி பண்பாடு பகுப்பு:பஞ்சாபித் திருவிழாக்கள் பகுப்பு:குளிர்காலப் பண்டிகைகள் பகுப்பு:அறுவடைப் பண்டிகைகள் பகுப்பு:இந்தியப் புத்தாண்டுகள் பகுப்பு:இந்து சமய விழாக்கள் பகுப்பு:இந்தியாவின் அறுவடை விழாக்கள்
தாகீரா கபீர்
கீரா கபீர் (Tahera Kabir) என்பவர் வங்காளதேசத்தினைச் சேர்ந்த சமூக செயற்பாட்டாளர் ஆவார். இவர் விடுதலை நாள் விருதினை 1979ஆம் ஆண்டில் சமூக பணிக்காகப் பெற்றார்.
பணி
சமூகத்தின் ஏழை மற்றும் வீடற்ற மக்களுக்கு உதவுவதற்காக வங்காளதேசத்தின் மாற்றம் மற்றும் சமூக மறுவாழ்வுக்கான சங்கத்தை கபீர் நிறுவினார். இவர் நிறுவிய தன்னார்வ தொண்டு நிறுவனம் டாக்காவின் மிர்பூரில் ஆதரவற்ற குழந்தைகள் மற்றும் வீடற்ற தெருக் குழந்தைகளுக்கான புகலிடத்தினை நடத்துகிறது.
தனிப்பட்ட வாழ்க்கை மற்றும் இறப்பு
தாகீரா கபீர், ஆலம்கிர் எம். ஏ. கபீரை மணந்தார். இவர் டாக்காவின் நவாப் குடும்பத்தைச் சேர்ந்த குவாஜா சகாபுதீனின் மூத்த மகள் ஆவார்.
தஹேரா கபீர் 10 அக்டோபர் 1980 அன்று இறந்தார்
மேற்கோள்கள்
பகுப்பு:1980 இறப்புகள் பகுப்பு:வங்காளதேச சமூக சேவையாளர்கள்
சிக்கிம் உயர் நீதிமன்றம்
சிக்கிம் உயர் நீதிமன்றம், 1975-ல் சிக்கிம் இந்தியாவின் பகுதியாக இணைந்தபொழுது சிக்கிம் மாநில உயர்நீதிமன்றமாக நிறுவப்பட்டது. மாநிலத் தலைநகரமான காங்டாக்கைத் தலைமையகமாகக் கொண்டு இயங்குகின்றது. இந்நீதிமன்றத்தில் 3 நீதிபதிகள் பணிபுரிகின்றனர்.
வரலாறு
சிக்கிம் உயர் நீதிமன்றம் என்பது இந்தியாவின் சிக்கிம் மாநிலத்தின் உயர் நீதிமன்றமாகும். சிக்கிமீல் உயர் நீதிமன்றத்தை நிறுவுவதற்கு நீதித்துறை (அதிகாரம் மற்றும் அதிகாரங்கள்) பிரகடனம், 1955-ல் வெளியிடப்பட்டது. சட்டப்பிரிவு 371F இன் பிரிவு (i) இன் கீழ்,சிக்கிம் இந்தியாவுடன் இணைந்த தேதிக்கு முன் உயர் நீதிமன்றம், நாட்டில் உள்ள மற்ற உயர் நீதிமன்றங்களைப் போலவே அரசியலமைப்பின் கீழ் சிக்கிம் மாநிலத்திற்கான உயர் நீதிமன்றம் செயல்படத் துவங்கியது. இது 1975இல் நிறுவப்பட்டது. நீதிமன்றத்தின் இருக்கை மாநிலத்தின் நிர்வாகத் தலைநகரான காங்டாக்கில் உள்ளது. 3 நீதிபதிகள் கொண்ட அனுமதிக்கப்பட்ட நீதிமன்ற பலத்துடன் செயல்படும் சிக்கிம் உயர்நீதிமன்றம் இந்தியாவின் மிகச்சிறிய உயர்நீதிமன்றமாகும்.
தலைமை நீதிபதி
நீதியரசர் பிசுவநாத் சோமாதார் சிக்கிம் உயர் நீதிமன்றத்தின் தலைமை நீதிபதியாக 12 அக்டோபர் 2021 முதல் நியமிக்கப்பட்டார்.
வெளி இணைப்புகள்
பகுப்பு:சிக்கிம் அரசு பகுப்பு:இந்திய உயர் நீதிமன்றங்கள்
கருவறை
right|thumb|250px|[[பத்ரிநாத் கோயில் கருவறை]] இந்து சமயக் கோயில்களில் மூலவர் சிலை அமைக்கப்பட்டுள்ள இடம் உள்ள தரைப்பகுதி கருவறை எனப்படுகிறது. வேத காலத்தில் இவை சமசதுரம், வட்டம், முக்கோணம் எனும் மூன்று விதமான வடிவமைப்புகளில் அமைக்கப்பட்டன. இதில் சமசதுரம் தேவலோகத்துடனும், வட்டம் இறந்தவர்களுடனும், முக்கோணம் அக்னி அல்லது மண்ணுலகத்துடனும் தொடர்புப்படுத்தப்பட்டன. சதுரமும் வட்டமும் இந்தியக் கோயில்களுக்கு அடிப்படையாக அமைந்தன. இதில் வட்ட வடிவம் இறந்தவர்களோடு தொடர்பு படுத்தப்பட்டதால் புத்த ஸ்தூபிகளுக்கும், பள்ளிப்படைக் கோயில்களுக்கும் அடிப்படையாய் அமைந்தன. ஒரு சில கோயில்களில் வட்டவடிவத் தரையமைப்பு உண்டு. குறிப்பாக மதுரை, அழகர்கோயிலுள்ள அழகர் கோயிலின் கருவறை வட்ட வடிவமுடையது.
பகுப்பு: கோயில் வேலைப்பாடுகள் பகுப்பு:இந்துக் கோயில் கட்டிடக்கலை
குண்ணத்தூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
திருமானுர் தர்மராஜாதிரௌபதையம்மன் கோயில்
திருமானுர் தர்மராஜாதிரௌபதையம்மன் கோயில் தமிழ்நாட்டில் அரியலூர் மாவட்டம், திருமானுர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. வைகாசி மாதம் தீமிதிருவிழா நடைபெறுகிறது.